चीन के सरकारी अखबार ग्लोबल टाइम्स ने पहले पन्ने पर उत्तर कोरिया के सैन्य शक्ति प्रदर्शन की खबर को प्रमुखता से छापी है. अखबार ने उत्तर कोरिया के सैन्य शक्ति प्रदर्शन की तुलना हथियार प्रदर्शन से की है. ग्लोबल टाइम्स की रिपोर्ट के मुताबिक विंटर ओलंपिक शुरू होने से ठीक एक दिन पहले सैन्य शक्ति प्रदर्शन के बहाने उत्तर कोरिया ने अपने प्रगतिशील मिसाइलों का प्रदर्शन किया है. ऐसा करके उत्तर कोरियाई शासक किम जॉन्ग उन पूरी दुनिया का ध्यान अपनी तरफ खींचना चाहते हैं. चीनी एक्सपर्ट्स के हवाले से अखबार ने लिखा है कि प्योंगचांग अपने मिसाइल और न्यूक्लियर प्रोग्राम को खत्म करने के मूड में नहीं दिख रहा है.